رواية لا تظن انساك وانت قطعة مني -34فاطمة كانت متوتره حدهاا ودموعها ما وقف من شافت البيت صار لها ربع ساعه بالسياره ولا قدرت ريولها تشيلها وتنزل : ياا رب انا عبدك وابن عبدك ونزلت واهي ماسكه عيالها الي مستغربين الوضع
اول ما شافت مها واسييل قامت تبجي انهاارت
ومها من فرحتهااا قامت تصاررخ واهي حاضنتها : لييش تسوين فينا جذي والله ما شفتينا كلنا انقلب حالناا ، فقدناااااااج وايييييييييييد
فاطمة : حتى اناا والله لا تشوفون الدنيا الي كنت عايشه فيهاا والله كنت اتعذب باليوم الف مرره
هناء : بسكم فلم هندي خلونااا نصعد والله بيستانسون
اسييل : يا لبييييه عيالج فطوم يهبلون
فاطمة : يلااا مهمتكم الصعبه الحين رفيجاتي وحده تقعد مع عيالي هون
اسيل : لييييش خلينا ناخذهم
فاطمة : لاا اول شي بهيئ الوضع
هناء : خلاص انا اقعد معاهم
عبود : لااا بروح مع ماما
فاطمة : عبود عيب ماما بعدين يقلون هذا ريال مو شاطر
عبود : no my mathar that is jmsop woman
فاطمة : ههههه عبود ويعه جب يلا واقعد هني ما بطول
شهاب : صيير ريال بعدين بابا اذا شافك جذي يقول هذا كخه
مها : ههههه اماا كخه
هناء : فطووم صعدي هذولي اليوم ما ادري شفيهم افصلو على كبرر
فاطمة : خاايفه
مها : نحن معكي اختاه
اسيل : بالسراء والضراء
فاطمة : وه فديتكم والله اشتقت لااصفر
اسيل : ماااااا دريتي خذينا الكاس
فاطمة : هههه تراني متابعه لا تنصبين بعدين أي كاس واحنا شهر 1
اسيل : عاد بهذي صدتيني
مها : يلا خلاص بس خلاص خل نصعد خلاص
اسيل : واحد اثنين ثلاث خلاص
هناء : ربي لك الحمد صعدي قبل لا يحطون العشاا
صعدت واهي ميته خووف كانت دقات قلبها واصله المليون ما تدري شلون وصلت الصاله مع اسيل ومها
اسيل : بدخل انا بعدين انتي دخلي
فاطمة : او اوكي
اسيل : خالتي
لفت عليها منى : هلا
اسيل : لو قلت لج طلبي الحين الي تبين شنو بتطلبين
منى : ههه اكيد بطلب بنتي
اسيل : بس بمقابل ههه
منى : لج الي تبين .. بس وين يا حسره
اسيل : خالتي شوفي ادوريين من الحين معرس لفطوم بنتي زيين
منى : ههههه هذي عمرها سنه وجذذي نطري حبيبتي ليين تكبر وانا بزوجها السايق والله انه كفو صار له فوق 12 سنه عندنا
اسيل : هذا وانااااا يايبه لج ضناج اليوم طلعت اسحبت فاطمة ودخلتها الصاله
الكل من شافها وقف .. كانت صدمممه لهم
وفاطمة دموعها ما وقفت كااااانت مشتاقه لهم من قلب
منى : يمممممممممه بنتي
فاطمة اركضت لها ضمتها واقعدت تبجي بحضنها
منى : انا بحلم ولا بعلم
فاطمة : ههههه لا يمه انتي بعلم شلونج يا الغاليه ما اشتقتي لي
منى : شهالكلام والله ان دموعي نشفت من كثر ما ابجي عليج
فاطمة : افاا يا الغلا ما عاش من يبجيج يا تاج راسي
سلمت على الكل واهم يبجون واهي من فرحتها شوي تضحك وشوي تبجي
مرت عليهم كلهم مثل ما خلتهم مثل ما رجعت لهم من كبيرهم لي صغيييرهم واحد ورا الثااااني
فاطمة : وييين يدي وابوي وعمامي
رائد : ورئود ما تسئلين عليه يا الخايسه
فاطمة : هلاااااااا بالخاااااااال وضمته واهي مو مصدقه انها الحين بين اهلها
فاطمة : شفتك بلندن ضعفاان صاير عود يا الخايس
رائد : احلى مو
فاطمة : خيزرانه .. وين فروس
رائد : لا صاار ريال
فاطمة : اقول جب صار ريال هذا ولدي اصلاا
رائد : اهم شي ولدج خخخ
فارس : فتوووووومه
فاطمة : فروووووسي شلونك يا الخايس ما اشتقت لفتومه
فارس : لا تسالين اذا اشتقت ولا لا لان اظن بيخلص الشوق وانا بعدني
فاطمة : ههههه يا لبيه قلبه يا ناس
كاان لي الحين والوضع امن بس الي ينخاف منه لقائها مع يدها تدري يدها مهما يكون ما راح يرضى بالي سوته
دخلو الشباب وهم مو مصدقين سلمو عليهااا وتحمدو بالسلامه واخوانها الي مو مصدقيين من اول ما دخلت الصاله واهي كل شوي بحضن واحد فيهم من شوقه لها
ضاري : روحو نادو يدي
فاطمة : في احد بالديوانيه
ضاري : لا بس عمامي وعبد الرحمن
فاطمة وعيونها تدمع : خلاص انا بروح له .. لحد أي بلييز
راحت واهم ايدهم على قلبهم مرت ربع ساعه وما سمعو شي
كان الاغلبيه طالع بالحوش عشان يسمع شنو يقلون بس ما سمعو
شوي وبدت النقاشات تعلى وصوت فاطمة كاان اعلى ومبين انها تبجي شافو الكل يطلع ما عدا فاطمة واليد عبد الله
فهد طلع يمسح دموعه
ضاري : قرت عييينك يبه
فهد : بشوفه نبيك يبه
جاسم : يبه شنو تعطيني
فهد : صخرر
جاسم : افااااا
حسين الي كان ساكت واحساسه بالذنب يحرقه وكان بس يبتسم لهم رغم سلام فاطمه الي كاان حاار له ولا حس انها شايله عليه بشي
دخلو الصاله واهم بعدهم خايفيين من الي يصير بالديوانيه
مرت نص ساعه وهم متوتريين وشوي ودخلت فاطمة ويدها واهي ماسكه ايده ودموعها على ويهه
عبد الله : قعديني على الكرسي يا العصلا
فاطمة : زين بس لا تناجر
عبد الله : لو عدتيها مره ثانيه بهالعصااة على ظهرج
فاطمة : ههه قلت لك التوبه
اقعدت ووي عيال خوانها حولها
فاطمة : يحليلكم تذكروني بس هالفعوص ولد عزوز موو
عبد العزيز : ههههه لا ما حزرتي ولد جسوم بس يحليله من كثر ما تؤامج
يحبني ياب واحد يشبهني
فاطمة : وه فديته يا ناس كتكوت
وهم يضحكون يه شهاب يركض
شهاب : خلااص ما بصير ريال اذا بقعد جذي
الكل استغرب وفاطمة ما اعرفت شنو تقول
شهاب : go away I wont seet with my mather
فاطمة : اوماا شهاب سايلنت مام
الكل مستغرب واكبر علامه ؟ فوق راسهم
فاطمة : ا ا ا انا كنت حامل يوم سافرت
الكل استغرب بعدين ضحك وقعدو يسألونها عنهم ويسولفون
ودخلو عبود وفهود وكل واحد ينتقل من حضن لي حضن
فاطمة : شوف يدي سميك مو يشبهك
عبد الله : سبحان الله ما رضيت اسمي الا ولدج على اسمي وطلع فيه مني
فهد : لا يبه يشبهون ابوهم اكثرر مو
فاطمة : اااي وايد جنهم احمد يوم كان صغير
اسيل : انا خاطبه مفعوص الرئبه شهوب لفطوم بنتي
مها : لا لا انا ابي فهد هاادي
فاطمة : ههههه محاوله فاشله فهود محجوز خخخ
مها : افااا خلاص نحتل عبيد قبل لحد ياخذذه
فاطمة : المفروض انا اختاار
شهاب : لا انا ابي بانا
منى : بععععد الاخو مختار
فاطمة : ههههه لا ماماهذي مغنيه ياهل
رنا : تعاال انت قول عمتي رنا
شهاب : اسمي شهاب
رنا : يممممممه منه لسانه اطول مني
شهاب طلع له لسانه وانحاش
واقعدو يضحكون طول الوقت على خبال شهاب وسوالفهم
بو فهد : ما سألتي عن ريلج
فاطمة نزلت راسها واسكتت
بو فهد : شكل الغربه نستج السنع يا حفيده عبد الله
فاطمة ارفعت راسها : مو انا الي يغيرني الزمان ولا المكان يا الغالي بس خلااص الي صار سبب حواجز بينا لا يمكن ترجع
اشواق : بس انتي مرته ولا اهو قدر ينساج ولا انتي قدرتي تنسينه
فاطمة : الي اكسر صعب يجبر يا خالتي
بو فهد : انتي شنو تقولين انتي بعدج على ذمته والحين لو أي يقول ابيها والله انا الي بوصلج بيته
فاطمة : طلعتني بالاول ذليله يا الغالي وبترجعني بعد اسفه
بو فهد : كبر راسج يا بنت فهد ولا صرتي دكتوره وما تحشمين احد
فاطمة : انت على راسي .. بس هذي حياتي وانا الي اختارها يدي
فهد : فااطمة
فاطمة : يبه اناا يت اطمن عليكم وعلى يدي ما رجعت عشان افتح جروح تصكرت انا كلها اسبوع وبرجع لندن شغلي حياتي كلها هناك
بو فهد : معصييي مدامج يتي هني والله مالج رجعه لبلد الكفار
فاطمة : يبببببه انا حياتي هناك
بو فهد : هذا الي قاصر مو كلمتج معناه اني راضي على الي سويتيه ، حطييه فبالج سفرر لديره هناك ماكو
فاطمة اسكتت واهي الي براسها بتسويه نزلت راسها وقعدت تلعب اضافرها
اسمعت خالتها تكلم مرام وتقولها تتصل باحمد تسأله ليش طول
تلقائي همست لرنا الي قاعده يمها
: تزوج
رنا بخبث : وعنده 3 عيال
فاطمة : من اخذ
رنا : يهمج
فاطمة : مجرد فضول
رنا : علينا
فاطمة : رنو خلصييني
منى : شتهامسون انتو ما امداكم رجعتو لحركات اول ومساسره
فاطمة : لا ابـ
تبطل باب الصاله الداخلي شافته بطوله الي تعودته عليه صج شافته بلندن بس كان غير والوضع غيير دمعت عيونها واهو نصدم لانها كانت بويهه تلقائي وقفت له واهو طاحت عكازته الي يتسند عليها على ما يخف جرحه
همس : فاطمـــه
الكل طلع وتركهم بروحهم كانت عيونهم تتكلم قبل أي شي كانت اشواقهم لبعض تسبق أي كلمه بيقلونها .. نست شنو كانت تقول شافت عيونه الي عشقتها وضاع كل الكلالآلآم .. وهو نسى ريله وجرحها نساا انه رياال ودمعته عاار نسا كل شي وحس انولد من يديد .. مشى وهو متحمل الم ريله حضنها بكل قوته وهمس : اشتقت لج يا نظر عيني .. والله اني كنت ميت بس بعد شوفج حييت
فاطمة كانت بس تبجي يمكن استغربت من نفسها بس ما قدرت تنطق لسانها نشل
: احممد
احمد : عيونه
فاطمة بعدت عن حضنه : احنا ما نقدر نكمل مع بعض فلا تعذبني وتعذب عمرك
احمد : فطووم شهالكلام انتي من الاول تدرين ما خليتج
فاطمة : لييش احمد ليييييش تسوي فيني جذي تدري من انت بالنسبه لي اناا تعذبت وايد بهالخمس سنين والله
احمد : حياتي اناا مثللج والله كان لا ليلي ليل ولا نهاري نهار كنت روح ميته بجسد حي .. فلييش تخلينا نتعذب اكثرر
فاطمة : احمد انت عندك حياتك .. واناا حياتي صارت عيالي وشغلي ومو بيوم وليلى بيرجع الي راح
فجر : دخلي عيالهم عشااان يلينون راس فطوم شوي ادري فيها عنيده
مي : أي والله احسسن
رنا : زييين لو ما كانو يتهاوشو شنو نسوي نقطع عليهم حرام لحضاتهم الرومانسيه
مي : على جنب بس يا خايسه
رنا : ههه شهابوه عبود وفهود دخلو يا قوم
دخل شهاب واهو يتحلطم ما يحب احد يامره
احمد استغرب ورفع حاجبه ..
كلهم صرخو بوقت واحد : بااااااااباااااااااااا
احمد وبعده مصدوم : بابا
شهاب : مامااا هذا بابا صح انت وينك كله اقول حق ماما بابا باجر أي
عبود : انتت وايد حلو احلى من الصوره
احمد لف على فاطمة ابتسمت له ونزلت راسها
فتح ادينه ويو يركضون لحضنه ما يدري لييش ضحك واهم يتهاوشون من أي اول
فاطمة : نسيتوني الحين
احمد : لا تظن انساك وانت قطعه مني عمرك سمعه بقلب عاف دقاته وغمز لها
فاطمة : عيالك هني ترا كل واحد مخه اكبر من مخي ومخك
شهاب : ماماا اناا ابي بابا يقعد معانا خلاص ما ابي اروح لندن وييع لندن وييع
فاطمة : يا خاين العشره بس
احمد : ههه ليش غيرانه عيالي و يحبوني
فاطمة دمعت عيونها : مو غيرانه بس ابي اكون معاهم
احمد : ههههه وخرو يلاا ابي امك
فاطمة : فهودي ماما وخر عن بابا ريله تعوره
احمد : انتي صح
فاطمة : صح
احمد : كان قلبي حااس
فاطمة : فديت قلبك الغالي
احمد : احمم ما ودج نرجع بيتنا
فاطمة نزلت راسها : لاا .. واستح على ويهك
رنا : بسكـم مغازل ما شبعتو
احمد : انا قايل انج نشبه بس محد صدقني بشااااااااااااار ما تي تاخذ خطيبتك وتفكني
رنا : خاايس اوريك وطلعت تركض برا الصاله
فاطمة واحمد : ههه
شوي وارجعت واهي ناويه : احمد وين مرتك وعيالك ليش ما يو ههه وانحاشت
فاطمة وصلت معاها ولفت ويهها وهمست : صج الضره مره
احمد : فطومتي
فاطمة : امم احمد سدها سيره بلييز
احمد : تراا بس تبي تقهرني والله محد سكني قلبي غيرج ولا احد شاركج فيني
فاطمة ارفعت راسها واهي مبتسمه : اخااف باجر تي وتقولي هذا ولدي
احمد : ههه لا لا اذا بقول فبقول منج طبعا ههههه
فاطمة طقته على جتفه : قليل ادب
احمد : اااااخ جرحي
فاطمة : جرحك بريلك مو هني
احمد : اممم مشيها عاد انتي
شهاب : يلااا انا مليت
احمد : انت شكلك بو لسان
فاطمة : حددده ما ادري طالع على منو
احمد : امم متأكده ما تدرين
فاطمة : هههه خايس
احمد : يلااا روحي لاهلج باخذ عيالي وبرجع
فاطمة : ويين ماخذهم
احمد : بنحااش هههه .. بس بطلع معاهم شوي اتعرف ويصير بينا عيش وملح عشان باجر يقلبون عليج
فاطمة : احممممد لا بلييز
احمد : ليكون صدقتي بس بطلع اتمشى شوي وارجع
فاطمة : مو عن بس دربالك عليهم مو يتعورون
احمد : تراهم عيالي بعد وهمس باذونها : ما بطول نطريني زيين
فاطمة ابتسمت من قلب باسته على خده ونحاشت
واهو طلع واهو يضحك
دخلت عليهم الصاله الثانيه
اشواق : وييينه قيس
فاطمة : ههه طلع مع عياله
رنا : وليش ما رحتي يا ليلى
فاطمة : خلهم على قولته يصير بينهم عيش وملح ويقلبهم ضدي ههههه
فجر : اخااف ياخذ صخولج وينحاش
احذفت عليها المخده : صخوول بعينج عيالي احلى منج
وشوي ورجع احمد ويمشي من دون عكاز وشايل فهود على ظهره
قامو حسين واشواق وفاطمة
: ينييييت انت جرحك بعده
احمد : مشكله لي صار امك وابوك ومرتك دكاتره
ما فيني شي وتوني شايله ثلاثتهم يبه النفسيه تلعب دور .. تبيني اشيلج فطوم تتاكدين
فاطمة نزلت راسها من الفشيله : يا الخاايس
احمد : ههههه
وتيمعو كلهم يضحكون ويسولفون وهم مستانسين من زمان ما تيمعو جذي
رائد : اثااريج شفتينا هناك وما تكلمتي
فاطمة : هههه قالو لك خبله
رائد : اشتقت لسوالفج الماصخه يا الماخصه
راكان : لااا لالا كلش ولا سوالفها بالمزرعه
فاطمة : اووووش فشلتوني لا يسمعون عيالي واطيح من عينهم
رائد : صبري اصلاا انا قايل قايل بس بنطرهم شوي لين يكبرون عشان ما يسنون
ساره : تصدقين مريم اول مره اشوف رائد جذي يضحك
مريم : لان فطوم كانت تعني له واااايد كانو حيل مع بعض
ساره : شكلها حبوبه
مريم : حييييييل اظن بتحبج وبحبينها مع الوقت
فاطمة : اثااري مرتك مزيونه خالوو
ساره : هههه تسلمين
رائد : شفتي شلون عندي ذوق مو
فاطمة : هو بيني وبينك يعني اهي حلوه بس جدامها بقول لاا عشان ما تشيخ على راسي وراسك هههه
ساره : يو عاد انا مو مخلصه من حزب فروس ورائد تي حليفه ثالثه لهم
فاطمة : ههههه كسرتي خاطري ادري هذول قرود بيقمون عليج خلاص بعاونج لج 3 محاولات فقط
فروس : لا لا خلاص انا اوقف بصف ماما وانتي مع خالج
فاطمة : خلاص جذي نتعادل بس لازم نعاون المرأه ونناصرها فبخلي ابوك صفر على الشمال
رائد : طع هذذي قلبت علي .. صج من قال انا واخوي على ولد عمي وانا وولد عمي على الغريب
فاطمة : هههه الظاهر مكثر قعدتك مع يدي وعمامي
رائد : اممم تقدرين تقولين ذالك
فاطمة رن تلفونها وشافت المتصل واضحكت : الو
اميره : هااا بشري تراني على عصابي
فاطمة : طردووني
اميره : لاا شنو طردوج من صجج انتي
فاطمة : اميره انا قاعده بالشارع خذو عيالي وحذفوني جني جلبه عندهم ما ادري وين اروح في هذا البرد القارص
رائد : نصب الله اكبر
اميره : لا تحركييييييين باتصل باخت ياسر تي لج
فاطمة : ههههه لا تولدين بس من الخرعه
اميره : ينيتي انتي تضحكين
فاطمة : احسج بتطلعين لي من السماعه .. امي تسلم عليج وتقولج شكرا تحملتي بنتي لمده خمس سنين
امييره : ياااااااااااا خايسه تدرييييييين بغيتي توقفين قلبي هذا واحنا محاتينج
فاطمة : تعيشين وتاكلين غيرها
اميره : يتني فطومه صغيره
فاطمة : لا لا حلفييييييي .. جذي بخسرررررر وايد بدفع سماوه عوده
اميره : هههه لو سمحتي بنتي وامها تحملو منج الكثير والكثيير زهبي عمرج بتخسريين اكثر
فاطمة : مبروك يا البطه تستاهلين والحمد الله على السلامه وباركي لياسر بالنيابه عني وتراها انخطبت خلاص
اميره : هههه شوي شوي وين الحق افهم انا فهمت بس انخطبت
فاطمة : خايفه عليها لا تعننس فهمتي بس هذا
اميره : هههه شنو نسوي بعد بنت .. يلا الحين اخليج مع اهلج ما اطول عليج
فاطمة : خلي تلفونج يمج بتصل فيج بعد شوي اتطمن عن احوال الرعيه
اميره : هههه زيين يا حرم احمد
فاطمة : وه بس يا فديت الطاري
اميره : تراا غرت جذي ... يلا بااي قبل لاا اطلع لج من السماعه والي يمج يذبحوني
فاطمة : باي
مها : مكونه صداقات من ورانا ونسيتينا وهانت عليج العشره
اسيل : تهو تهو تهو
هناء : يا خاينه يا ناكره المعروف .. بقول لدانه عليج عشان ما تنصدم المسكينه
اسيل : تهو تهو تهو
مها : أنآ بصراحه ندمت على سنين الي ضيعتها هدرا
اسيل : تهو تهو تهو
ضاري : كملي بعد مسلسلج تهو تهو تهو
اسيل : انت شفيكم علي اليوم بس مكسرين مجاديفي
فاطمة : تهو تهو تهو ههههه
احمد يه وقعد يمها وهمس : جنج نسيتيني
فاطمة : ما عاش من ينساك
احمد : عيل يلا نروح بيتنا
فاطمة : اممم اوكي
مسك ايدها وقام : احنا نستأذن
ام فهد : تو الناس خلكم قاعديين ما شبعنا من فطوم
احمد : لا دوري الحيين
منى : يمه فاطمة خلي عيالج عندي وروحي مع ريلج
فاطمة : لا ماما مو متعودين اهم وبصراحه ما اقدر ما يطاوعني قلبي
منى : روحي بتكونين احن مني عليهم يلاا هذولي نطرتهم سنين
فاطمة : زين بس دربالج عليهم مام غطيتهم عدل
منى : تسهلي انتي بس
باستهم ولا يخلى من دموع عبود وفهود ان بيرحون معاها وشهاب يسكتهم انهم كبار وعيب اهم ريايل
فاطمة : شهوبي لا تعب ديدو زين
شهاب : زين ماما بس لا اطولين اذا قعد الصبح ابيج جدام عيوني
فاطمة : ههه ان شاء الله ماما يلا بااي
: بااي ماما
اشواق : تعالو يمه فديت قلبهم والله ينحبون
بالسياره :
احمد : شرايييج نحجز لنا فندق يومين مو احسن
فاطمة : ليييش خلنا نروح البيت والله اشتقت لشقتنا
احمد : بس انا شريت بيت بروحي
فاطمة : وخمس سنين قاعد بروحك
احمد : تقريباا .. خلينا نروح فندق على ما اضبطه ويكون يليق بمقامج
فاطمة ابتسمت له : على راحتك
احمد مسك ايدها : احببج
فاطمة : وانا بعد
بطلت عيونها استغربت المكان ابتسمت لين تذكرت ولفت لقت مكان احمد فاضي
وين راح ؟ قامت صلت الصلاه الي طافتها واقعدت بالصاله تنطره
دخل واهو ماسك عياله ومبتسم : صباااح الجوري والكادي صبآح ما يليق الا فيج
فاطمة : ههه صباح العسل والشهد
اركضو لها عيالها باسوها وقعدو يقلون شنو صار ومع منو العبو
احمد : دنوو لي بقعد يم ماما
شهاب : لاا روح حق امك انت
احمد : يا اخي انا المفروض اقولك انت بابا مو انت تقولي
فاطمة : ههههه شهوب ماما عيب جذي
عبود : ماماا بابا شرا لي لعبببببه كبييييييييييييره .. عشان انا شاطر وما اذيت ديدو
فاطمة : شاطرر حبيبي
احمد : ترا اغااااار
فاطمة : ههه
احمد : قومي لبسي نطلع نتريق برا
فاطمة : يبت جنطتي من البيت العود
احمد : يبتها عند الباب
باستها وراحت تلبس على السريع
بعد سنه
احمد : مبرووك يا الغاليه
فاطمة بتعب : الله يبارك فيك
احمد : قمرر تشبهه امها
فاطمة ابتسمت له : بشوفها
احمد : الحين اقولهم ايبونها لج قبل لا ايون امي وامج ولا ولا
فاطمة : ههههه .. شهوبي شفت اختك صغيره
شهاب : نونه عجيببه .. خدودها ورديه ماما
فاطمة : مو اطقها بعدين
شهاب : لا انا راح اصير درنقايزر مالها
احمد : اماا درقايزر زين ما شلت خدودها مساع وانت كل شوي تبوسها
عبود : بابا شنو اسمها
احمد : قول حق ماماا اهي تسميها
فاطمة : اسمها حمدا على وزن احمد عشان تصير حمدا احمد
احمد : شنو حمدا بتعقديين البنت انتي
فاطمة : ههههه اضحك انت سمها
احمد : امممممممم شوق
فاطمة : شمعنى يعني
احمد : لانها يت بعد شووق ذباح ( وابتسم ابتسامه كرتونيه )
فاطمة : مع انه مو عاجبني بس شوق شوق
احمد باس جبينها : تتربى بعزنا ان شاء الله
فاطمة تعلقت عيونها بعيونه : احبك
احمد : وأنآ احبـج اكثر
تمت وبحمد الله
السبت
26\6\2010
1:17 صبآحآ
آلآرجـوآن
Я Ǿ N A
غـرآم
يتبع ,,,,
👇👇👇